ক্যামেরায় আমরা সাধারনত দুই ধরনের রেজুলেশন দেখে থাকি । এর একটি অপটিকাল (optical) রেজুলেশন এবং অপরটি দেখে থাকি ইন্টারপোলেটেড (interpolated) রেজুলেশন। ইমেজ সেন্সরের পিক্সেল সংখ্যা নির্দিষ্ট, আর এই অপটিকাল রেজুলাশন এই পিক্সেল সংখ্যাকেই নির্দেশ করে। তাই অপটিকাল রেজুলাশন একটি নির্দিষ্ট সংখ্যা হয়। তবে ছবির মধ্যে পিক্সেল সংখ্যা বৃদ্ধি করে এর রেজুলেশন বাড়ানো যায়, এই প্রক্রিয়াকে ইন্টারপোলেটেড রেজুলেশন বলা হয়ে থাকে । নতুন পিক্সেল অ্যাড করার ক্ষেত্রে সফটওয়্যার নতুন পিক্সেলের আশে পাশের পিক্সেলের রং কি তা থেকে নির্ণয় করে নতুন পিক্সেলের রং কি হবে। যেমনঃ কোন নতুন পিক্সেলের চারপাশের পিক্সেলগুলোর রঙ যদি লাল হয় তবে নতুন পিক্সেলটির রঙও লাল হবে।